**Προς το Προεδρείο της Βουλής των Ελλήνων**

**ΑΝΑΦΟΡΑ**

**Για την κ. Υπουργό**

**Παιδείας και Θρησκευμάτων**

# Θέμα: «Καμία νέα υποβάθμιση στις σχολικές μονάδες δε θα γίνει δεκτή»

Καταθέτουμε αναφορά, την ανακοίνωση των αιρετών του ΠΥΣΠΕ Ηρακλείου σχετικά με τις μεταβολές στις σχολικές μονάδες.

Συγκεκριμένα με έγγραφο της Γενικής Διεύθυνσης Σπουδών του Υπ. Παιδείας, αυτό το χρονικό διάστημα και μέχρι τις 7 Δεκεμβρίου, οι Διευθύνσεις Εκπαίδευσης και οι Δημοτικές Επιτροπές Παιδείας, εισηγούνται για τις μεταβολές των Σχολικών Μονάδων.

Δηλαδή, για την προαγωγή ή υποβάθμιση οργανικών θέσεων των σχολικών μονάδων, όπως και την επαναλειτουργία δημοτικών σχολείων ή νηπιαγωγείων, πάντοτε με βάση το μαθητικό δυναμικό της κάθε περιοχής.

Οι αιρετοί εκπρόσωποι στο ΠΥΣΠΕ Ηρακλείου, ζητάνε από τη Διεύθυνση Πρωτοβάθμιας Εκπαίδευσης ν. Ηρακλείου αλλά και από τις αρμόδιες δημοτικές επιτροπές παιδείας των Δήμων, να εισηγηθούν και να λάβουν υπόψη μία σειρά σημαντικών αιτημάτων, όπως αυτά αναφέρονται στην επισυναπτόμενη ανακοίνωση-επιστολή.

**Επισυνάπτεται η σχετική ανακοίνωση.**

**Παρακαλούμε για την εξέταση της ανακοίνωσης και να ενημερωθούμε σχετικά με τις ενέργειες στις οποίες θα προβείτε.**

**Αθήνα, 24/11/2022**

**Οι καταθέτοντες Βουλευτές**

**Βαρδάκης Σωκράτης**

**Ηγουμενίδης Νικόλαος**

**Μαμουλάκης Χαράλαμπος (Χάρης)**